НАЦРТ ЗАКОНА

 О ИЗМЕНАМА И ДОПУНАМА ЗАКОНА

О ПЕНЗИЈСКОМ И ИНВАЛИДСКОМ ОСИГУРАЊУ

Члан 1.

У Закону о пензијском и инвалидском осигурању („Службени гласник РС”, бр. 34/03, 64/04 – УС, 84/04 – др. закон, 85/05, 101/05 – др. закон, 63/06 – УС, 5/09, 107/09, 101/10, 93/12, 62/13, 108/13, 75/14, 142/14, 73/18, 46/19 – УС и 86/19, у даљем тексту: Закон), у члану 28. став 4. речи: „и обавезе издржавања из ст. 1-3.ˮ замењују се речима: „из става 1.ˮ.

Члан 2.

После члана 70г додаје се члан 70 д који гласи:

„Члан 70д

Изузетно од члана 70а висина превремене старосне пензије одређује се на исти начин као и висина старосне пензије осигураницима који су пре почетка примене Закона о изменама и допунама закона о пензијском и инвалидском осигурању („Службени гласник РСˮ, број 75/14), у складу са Одлуком Владе о утврђивању Програма за решавање вишка запослених у процесу рационализације, реструктурирања и припреме за приватизацију („Службени гласник РСˮ, бр. 64/05, 89/06, 85/08, 90/08 – исправка, 15/09, 21/10, 46/10, 9/11, 6/12, 63/13, 21/14 и 129/14), били корисници права на посебну новчану накнаду (Опција 5), односно корисници новчане накнаде (Опција 3).ˮ

Члан 3.

У члану 71. став 1. после речи: „староснеˮ запета и речи: „превремене старосне пензијеˮ бришу се.

У ставу 2. број: „15.ˮ замењује се бројем „30а ˮ

Члан 4.

У члану 77. речи: „инострани део пензије према међународном уговоруˮ замењују се речима: „инострану пензијуˮ.

Члан 5.

У члану 79. став 1. после речи: „условеˮ додају се речи: „у погледу пензијског стажаˮ.

Члан 6.

У члану 109. после става 5. додаје се став 6. који гласи:

„Одредбе ст. 4. и 5. овог члана примењују се и на повериоца коме су, након смрти корисника, уплаћена средства по основу реализације обуставе од пензије, односно новчане накнаде. ˮ

Члан 7.

У члану 124б став 1. речи: „у исплати на дан ступања на снагу овог законаˮ замењују се речима: „на дан смрти корисникаˮ.

Став 2. брише се, а у ставу 3. који постаје став 2. речи: „свог текућег ˮ бришу се.

У ставу 4. који постаје став 3. реч: „накнадаˮ замењује се речима: „висина накнадеˮ, а речи: „из става 1. овог чланаˮ замењују се речима: „утврђена на дан ступања на снагу овог законаˮ.

Члан 8.

У члану 129. став 2. тачка се замењује запетом и додају се речи: „који се за осигуранике из члана 42. овог закона замењује одговарајућом шифром.ˮ.

Члан 9.

У члану 132. тачка 2) запета и речи: „категорији осигураникаˮ бришу се.

Члан 10.

У члану 137. став 4. после речи: „осигураникаˮ додају се речи: „и по правноснажности решења уноси пријаву на осигурање у Јединствену базу Централног регистра обавезног социјалног осигурањаˮ.

У ставу 5. реч: „податакаˮ замењује се речима: „пријаве на осигурањеˮ, а речи: „и матичну евиденцију о осигураницимаˮ бришу се.

Ст. 6. и 7. бришу се а став 8. који постаје став 6. мења се и гласи:

„Одредбе ст. 1. до 5. овог члана примењују се и у случају одјаве осигурања.ˮ.

Члан 11.

У члану 143. после става 2. додаје се став 3. који гласи:

„ Под променом података у смислу ст. 1. и 2. овог члана сматра се и њихово брисање из матичне евиденције.ˮ.

Члан 12.

У члану 149. став 3. после речи: „пензијеˮ запета и речи: „у складу са уговором о пословној сарадњиˮ бришу се.

Члан 13.

У члану 208. став 3. после речи: „телесно оштећењеˮ додају се запета и речи: „потребу за помоћи и негом другог лицаˮ.

Члан 14.

Фонд ће у року од 60 дана од дана ступања на снагу овог закона, по службеној дужности односно у року од 60 дана од дана подношења захтева корисника превремене старосне пензије, донети решење у складу са одредбом члана 70д овог закона, на основу веродостојне исправе о датуму прихватања социјалног програма.

Члан 15.

Овај закон ступа на снагу осмог дана од дана објављивања у „Службеном гласнику Републике Србијеˮ.